{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":15,"n_cols":6,"rows_kept":15,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o Prijedlogu Pravilnika o načinu ostvarivanja prava na jednokratnu novčanu pomoć za hrvatske branitelje iz Domovinskog rata i članove njihovih obitelji"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ured državne uprave u Osječko-baranjskoj županiji","UVODNE ODREDBE,\nČlanak 3.","Potrebno je uskladiti prihode za ostvarivanje prava na jednokratnu novčanu pomoć i naknadu za nezaposlene, budući da se radi o potencijalno istim podnositeljima zahtjeva. Također, u provođenju postupaka primijećeno je pojavljivanje većih iznosa u neoporezivim primicima (zarade redovitih studenata temeljem ugovora o djelu, izravna plaćanja u poljoprivredi (poticaji), otpremnine...) potrebno je jasnije definirati da li ista spadaju u prihode ili ne."]
[2,"MIHAELA CIMBAL-RAJIĆ","UVODNE ODREDBE,\nČlanak 3.","točka e) zbog čega se razlikuju prihodi od utjecaja na jednokratnu novčanu pomoć JNP i kod Naknade za nezaposlene (NZN) ne bi li prihodi koje računamo za cenzus trebali biti isti u oba postupka?  \nKao prihodi od utjecaja za NZN ne navodi se novčana primanja u vezi s profesionalnom rehabilitacijom, a kod JNP se ne navodi – dohodak od djelatnosti poljoprivrede i šumarstva koju korisnik i članovi njegova kućanstva obavljaju kao jedino ili glavno zanimanje te na temelju djelatnosti poljoprivrede i šumarstva imaju obvezno mirovinsko i zdravstveno osiguranje, a utvrđuje se prema poreznoj prijavi ili prema rješenju Ministarstva financija - Porezne uprave o godišnjem paušalnom iznosu poreza na dohodak. \nTakođer, ukoliko se samo ovi navedeni prihodi računaju te drugi porezu podležni prihodi prema dobiti...., znači li to da se svi drugi Neoporezivi primici koji se ne smatraju dohotkom neračunaju npr. Oznaka u poreznoj : 02 - Primici od otuđenje financijske imovine ako to nije djelatnost poreznog obveznika; 15 - Primici učenika i studenata na redovnom školovanju za rad preko učeničkih i studentskih udruga, po posebnim propisima, do propisanog iznosa; 22. - Prigodne nagrade, do propisanog iznosa (božićnica, naknada za godišnji odmor i sl.) 26. - Otpreminine, do propisanog iznosa; 38 Primici fizičkih osoba po osnovi izravnih plaćanja u poljoprivredi sukladno posebnim propisima...; 42 - Primici po osnovi dividendi i udjela u dobiti koji ne podliježu oporezivanju... sve su to prihodi vidljivi u Potvrdi o visini dohotka i primitaka. Računaju li se u prihode primanja roditelja njegovatelja?"]
[3,"Ured državne uprave u Osječko-baranjskoj županiji","NAČIN OSTVARIVANJA PRAVA NA JEDNOKRATNU NOVČANU POMOĆ ZBOG NEMOGUĆNOSTI PODMIRENJA OSNOVNIH ŽIVOTNIH POTREBA ,\nČlanak 8.","c) točka pretpostavlja prilaganje osobnih iskaznica prijavljenih na kućnom broju nekretnine, a koje stanuju u korisnikovom stambenom prostoru, što kada u istom stambenom prostoru živi osoba (npr. nevjenčana supruga/partnerica korisnika) koja nije prijavljena na navedenom kućnom broju? k) presuda o razvodu braka je nepotrebna ukoliko je ista provedena u državnoj matici, što voditelj postupka može utvrditi po službenoj dužnosti l) što kada korisnik stanuje u stambenom prostoru fizičke osobe, a nema sklopljen ugovor o najmu niti regulirano boravište/prebivalište? Nadalje, druga javnopravna tijela u svojim postupcima (porezna uprava, MUP) prihvaćaju neovjereni ugovor o najmu, a za naš postupak je potrebna ovjera?"]
[4,"MIHAELA CIMBAL-RAJIĆ","NAČIN OSTVARIVANJA PRAVA NA JEDNOKRATNU NOVČANU POMOĆ ZBOG NEMOGUĆNOSTI PODMIRENJA OSNOVNIH ŽIVOTNIH POTREBA ,\nČlanak 8.","c) preslika osobne iskaznice - možda navesti samo za punoljetne ili samo za starije od 16 godina članove kućanstva korisnika. Neće svi članovi kućanstva imati važeće osobne iskaznice npr. djeca mlađa od 16. g. i što u slučaju da ih punoljetni članovi kućanstva nemaju? Ima osoba koje su prijavljene na istoj adresi kao korisnik a korisnik uopće nam saznanja tko su one niti je u mogućnosti doći do njihovih osobnih iskaznica, ili mu jednostavno druge osobe koje nisu članovi njegova kućanstva ne žele dati preslike svojih osobnih iskaznica što onda u tim situacijama?\nf) potvrdu o redovnom školovanju za djecu stariju od 15 godina života, koji su na redovnom školovanju smatram nepotrebnom jer ionako za tu djecu tražimo sve ostale dokaze a to jesu li na školovanju ili nisu nam ne utječe na priznavanje prava na ZMN, pogotovo ako nam te potvrde nisu potrebne za ostvarivanje prava na NZN,  ne navode se u prijedlogu pravilnika,  koje je \"trajno\" pravo a potrebne su nam za JNP nije mi jasno.\nh) kako će službena osoba utvrđivati je li proveden upis nasljednika? \nh) i i) kupoprodajni ugovori ukoliko nije provedeno vlasništvo ili ukoliko je kupoprodaja bila u vremenu bitnom za računanje cenzusa odnosno godinu prije podnošenja zahtjeva ili tri mjeseca ranije…. \nj) pravomoćnu presudu ukoliko je brak razveden a navedeno nije evidentirano i Matičnom uredu i nije provedeno u državnim maticama…. nerijetko smo imali situacije razvedenih korisnika više od 10 tak godina rastave uredno provedene a korisnici nisu u posjedu presuda o razvodu braka \nl) ukoliko korisnik stanuje u stambenom prostoru fizičke osobe a nema ugovor što onda?"]
[5,"MIHAELA CIMBAL-RAJIĆ","NAČIN OSTVARIVANJA PRAVA NA JEDNOKRATNU NOVČANU POMOĆ ZBOG NEMOGUĆNOSTI PODMIRENJA OSNOVNIH ŽIVOTNIH POTREBA ,\nČlanak 9.","točka b) uvjerenje da se protiv korisnika ne vodi kazneni postupak za kaznena djela iz članka 21 zakona …\nnije u skladu čl. 9. točk. b) i članak 21 Zakona. \nU zakonu je navedeno da prava iz zakona ne mogu ostvariti osobe koje su prema kaznenoj evidenciji osuđene pravomoćnom presudom za kaznena djela… nije isto tražiti uvjerenje vodi li se postupak protiv osobe ili je osoba osuđena \nznači li to da ćemo morati tražiti obje potvrde jer nas sam zakon, koji ima jaču pravnu snagu obvezuje na ishođenje potvrde ministarstva nadležnog za pravosuđe i pravilnik koji nas obvezuje na traženje uvjerenja vodi li se protiv korisnika kazneni postupak što izdaje Općinski sud s tim što Općinski sud izdaje potvrde samo za područje svoje mjesne nadležnosti?\nq) što ukoliko korisnik istovremeno podnede zahtjeve i za NZN i JNP, u trenutku podnošenja zahtjeva nije korisnik NZN a kako nam slični dokazi trebaju za oba postupka službena osba može kalkulirati koje pravo će prvo priznati pa ovisno o tome priznati pravo na JNP ili ne, molim da se pojasni pravilnikom što u slučaju podnošenja istovremenih zahtjeva.\nt) i u) pribavljanje dokaza putem razmjene podataka iz elektroničke baze podataka Hrvatskog zavoda za mirovinsko osiguranje - treba doraditi aplikaciju, ovakav način razmjene podataka je neefikasan, ponekad podatke čekamo i duže od 60 dana u prosjeku čekanje podataka je 30 dana što nepotrebno odužuje provođenje postupaka. Također, podaci koje dobijemo tim putem su nepouzdani jer npr. mi zatražimo podatke u rujnu, podaci nama budu vračeni npr u listopadu a mi podatke \"islistamo\" u siječnju, nama na potvrdi stoji datum izlisatavanja kao datum potvrde što je nepravilno, trebalo bi nam na potvrdi stajati datum s kojim su podaci iz HZMO-a  stigli, jer se može dogoditi da se situacija od primanja do izlistanja podataka promijeni. Još veća opasnost i nepravilnost je što nam program omogućava da sa današnjim danom izlistamo podatke tražene unazad nekoliko godina i mi ćemo dobiti novu potvrdu, s današnjim datumom a podaci u njoj će biti stari.  Tako npr. s današnjim datumom dobijemo izlistanje potvrde da osoba nije u mirovini (jer nije bila 2014. g kad smo mi podatke zatražili) a u stvarnosti korisnik već godinama može biti korisnik mirovine."]
[6,"MIHAELA CIMBAL-RAJIĆ","NAČIN OSTVARIVANJA PRAVA NA JEDNOKRATNU NOVČANU POMOĆ ZBOG NEMOGUĆNOSTI PODMIRENJA OSNOVNIH ŽIVOTNIH POTREBA ,\nČlanak 12.","2. Smatram neučinkovitim provođenje očevida radi utvrđivanja sastava kućanstva, u svim situacijama kada na prebivalištu korisnika ima prijavljenih više osoba,  Očevid se mora zaključkom najaviti i službena osoba 15 minutnim posjetom na prebivalištu korisnika ne može utvrditi pravo stanje stvari. Samo trošimo vrijeme i resurse nepotrebno. Ukoliko je dovoljno kao što je navedeno u točki 4 odvojeno kućanstvo se može utvrditi ako postoji samo jedna soba koju korisnik koristi samostalno u odnosu na druge osobe koje koriste isti stambeni prostor. Na temelju kojeg dokaza službena osoba to može utvrditi očevidom?  Gotovo svaka nekretnina ima više prostorija i uvijek na terenu korisnik može izjaviti da jednu koristi neovisno od ostalih članova kućanstva, što službena osoba na terenu ne može osporavat.  \nTočka 5.) u ovom članku u neravnopravan odnosno povlašten položaj stavljeni su korisnici koji na istoj adresi prebivališta imaju samo jedan stambeni prostor u odnosu na korisnike koji na adresi prebivališta imaju više stambenih prostora. Npr. na jednoj adresi prebivališta postoje dva stambena prostora u jednom živi stric korisnika u drugm u kući na dvije etaže u jednoj živi korisnik sa svojom obitelji u drugoj npr. njegov brat s obitelji po ovom članku ispada da ne možemo utvrditi odvojeno kućanstvo korisnika od brata makar imali i odvojene ulaze, odvojene režije i sve odvojeno samo zbog toga što žive u jednm stambenom prostoru a na istoj adresi postoji još jedan stambeni prostor a da žive u stanu samo sa dvije sobe mogli bi im utvrditi odvojeno kućanstvo. Smatram ovaj članak nepotreban i trebalo bi računanje članova kućanstva biti isto za sve ako je dovoljno da korisnik ima jednu odvojenu sobu koju koristi to bi trebalo biti odvojeno kućanstvo bez obzira na broj stambenih prostora koji se nalaze na toj adresi prebivališta."]
[7,"MIHAELA CIMBAL-RAJIĆ","NAČIN OSTVARIVANJA PRAVA NA JEDNOKRATNU NOVČANU POMOĆ ZBOG NEMOGUĆNOSTI PODMIRENJA OSNOVNIH ŽIVOTNIH POTREBA ,\nČlanak 15.","Točka 3. znači li to da korisniku koji osim nekretnine u kojoj živi ima još 4 druga stambena prostora koja je naslijedio npr. ½ sa bratom to mu neće biti zapreka za priznavanje prava na JNP? Zašto je samo propisano za stambeni prostor, zašto isto onda ne bi vrijedilo i za npr. zemljište koje su korisnici naslijedili pa im ukupna površina prelazi kvadraturu utvrđenu člankom 15 st. 1 toč. b)."]
[8,"MIHAELA CIMBAL-RAJIĆ","NAČIN OSTVARIVANJA PRAVA NA JEDNOKRATNU NOVČANU POMOĆ ZBOG NEMOGUĆNOSTI PODMIRENJA OSNOVNIH ŽIVOTNIH POTREBA ,\nČlanak 17.","Članak 17.  navodi se da bi nekretnina koju bi korisnik mogao naslijediti bila zapreka za priznavanje prava na JNP a u članku 15. točka 3 suvlasnički dio nasljeđenog stambenog prostora se ne računaju… nisu usklađeni članci ili nisu dovoljno jasni!"]
[9,"Ured državne uprave u Osječko-baranjskoj županiji","NAČIN OSTVARIVANJA PRAVA NA JEDNOKRATNU NOVČANU POMOĆ ZBOG NEMOGUĆNOSTI PODMIRENJA OSNOVNIH ŽIVOTNIH POTREBA ,\nČlanak 18.","Nije potrebno navoditi \"registrirano ili neregistrirano i odjavljeno vozilo\", dovoljno je samo ograničiti godine starosti vozila stavkom 3. propisano je da se činjenice iz stavka 2. točke a) dokazuju rješenjem nadležnog javnopravnog tijela - potrebno je dodati ili nalazom i mišljenjem tijela vještačenja, budući da pojedine invalidne osobe, ukoliko nisu korisnici nekog prava, nemaju rješenje u kojem je utvrđen postotak tjelesnog oštećenja."]
[10,"MIHAELA CIMBAL-RAJIĆ","NAČIN OSTVARIVANJA PRAVA NA JEDNOKRATNU NOVČANU POMOĆ ZBOG NEMOGUĆNOSTI PODMIRENJA OSNOVNIH ŽIVOTNIH POTREBA ,\nČlanak 18.","(1)  mislim da bi trebalo stajati osobni automobili stariji od 10 godina, jer ako navodimo, registrirani ili neregistrirani i odjavljeni koji nam preostaju? Ako se ne varam svi automobili stariji od 10 godina nisu zapreka isto vrijedi i za ostala vozila.\n(2) trebalo bi također izbaciti registrirani ili neregistrirani i odjavljeni"]
[11,"MIHAELA CIMBAL-RAJIĆ","PRAVILNIK,\nObrazac broj 2","U točki 4. navodi se je li podnositelj zahtjeva ili član njegovog zajedničkog kućanstva ostvario pravo na ZMN a) DA b) NE c) postupak po podnesenom zahtjevu u tijeku.\n točku c) smatram nepotrebnom jer ukoliko je postupak po pokrenutom zahtjevu u tijeku, od kakvog je to utjecaja na priznavanje prava na JNP?  Korisnik ima pravo ostvariti JNP sve dok nije korisnik prava na ZMN to što je postupak priznavanja u tijeku ne znači da će njegov zahtjev biti usvojen isto tako to nama ne predstavlja zapreku za priznavanje prava na JNP. U slučaju da ima nekakvog utjecaja na postupak imenovanog činjenica da mu je postupak priznavanja prava na ZMN u tijeku to treba i navesti u pravilnik, u protivnom ova točka je suvišna."]
[12,"MIHAELA CIMBAL-RAJIĆ","PRAVILNIK,\nObrazac broj 4","Obrazac broj 5 trebao bi se zvati Zapisnik o očevidu. Nerijetko i druge stvari utvrđujemo očevidom a ne samo članove kućanstva. \nU točki 5. navode se režijski i komunalni troškovi, sasvim je dovoljno u toj \"kućici\" navesti na kog glase režije i kako i tko ih plaća. Bespotrebno je navoditi posebno sve, samo nam produžuje nepotrebno zapisnik, na terenu moramo ispunjavati nešto što nam nekoristi. Ako stranke kažu da režije plaćaju odvojeno svako svoje ili pola pola ili već što god da izjave upisujemo pod točkom 5., što nam znači da moramo posebno još 6 puta navesti isto pod točkama a), b), c), d) i f)! Ponovo u točki II po treći puta potvrđujemo isto i ponovo se navodi isto što smo već sve gore naveli.  Dovoljno je samo da stoji A) postoji zajedničko kućanstvo i B) ne postoji zajedničko kućanstvo\nBez obzira što službena osoba fizički ode u stambeni prostor gdje osoba živi sve se svodi na riječ posdnositelja, isto tako sve je mogao i u Uredu prilikom podnošenja zahtjeva izjavit tko plaća režije tko kuha i tko koristi pojedine prostorije i na koji način. Očevidi provođeni na ovaj način su neefikasni, neekonomičnosti i u konačnici ne dokazuju pravo stanje stvari već samo stanje u trenutku 15 minutnog posjeta, za koji je korisnik unaprijed bio obavješten da službena osoba dolazi."]